କ୍ୱିନିଡାଇନ ହେଉଛି ଏକ ଔଷଧ ଯାହା ସୁପ୍ରାଭେଣ୍ଟ୍ରିକୁଲାର ଟାକିକାର୍ଡିଆ, ଅନିୟମିତ ହୃତ୍‌ ସ୍ପନ୍ଦନ ଏବଂ ମ୍ୟାଲେରିଆର ଚିକିତ୍ସା ପାଇଁ ବ୍ୟବହୃତ ହୁଏ । ଜୀବନ ପ୍ରତି ବିପଦ ନ ଥିବା ଆରିଥମିଆରେ ଔଷଧ ଦେଲେ ମୃତ୍ୟୁ ଆଶଙ୍କା ବଢ଼ିଯାଏ । ଏହା ପାଟିରେ ଦିଆଯାଏ କିମ୍ବା ଶିରାରେ ଇଞ୍ଜେକ୍ସନଦ୍ୱାରା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଭାଡ଼ା, ଅଇ ଓ ମୁଣ୍ଡ ହାଲୁକା ଲାଗେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କ୍ୟୁଟି ଲମ୍ବା ହୋଇଯାଏ ଓ ଆଲର୍ଜି ହୋଇପାରେ । ଗର୍ଭାବସ୍ଥାରେ ଏହା ଅପେକ୍ଷାକୃତ ବିପଦମୁକ୍ତ ମନେହୁଏ । ଏହା ଏକ ପ୍ରଥମ ଶ୍ରେଣୀର ଆଣ୍ଟିଆରିଦମିକ ଔଷଧ ଯାହା ହୃତ୍‌ପିଣ୍ଡରେ ବୈଦୁତିକ ଗତି ହାର କମ କରିଦିଏ । ଯୁକ୍ତରାଷ୍ଟ୍ରରେ ଏହି ଔଷଧ ୧୯୫୦ ମସିହାରେ ଡାକ୍ତରୀ ଚିକିତ୍ସା ପାଇଁ ଅନୁମୋଦିତ ହୋଇଥିଲା । ୨୦୧୯ ସୁଦ୍ଧା ଯୁକ୍ତରାଷ୍ଟ୍ର ଓ ଯୁକ୍ତରାଜ୍ୟରେ ଏହା ଉପଲବ୍‌ଧ ହୋଇ ନାହିଁ । ପ୍ରଥମେ ସିଙ୍କୋନା ବୃକ୍ଷର ଛାଲିରୁ ତିଆରି ହୋଇଥିବା ଏହି ଔଷଧ ହେଉଛି କୁଇନାଇନର ଏକ ସ୍ଟେରିଓଆଇସୋମର ।